नेत्रदान मुहिम : सहयोग को एसजीपीसी दफ्तर पहुंचे नेत्रदान एसो. के नुमाइंदे
नेत्रदानएसोसिएशन होशियारपुर के पदाधिकारियों ने नेत्रदान मुहिम में सहयोग के लिए एसजीपीसी के प्रधान प्रो. किरपाल सिंह बंडूगर से मुलाकात की। इस दौरान इन लोगों ने कहा कि श्री गुरु नानक देव जी के 550 साला प्रकाश पर्व को समर्पित जागरूकता मुहिम चलाएगी और इसमें कमेटी सहयोग करे। गौर हो कि एसोसिएशन अपने तौर नेत्रदान की मुहिम चला रही है और इसके लिए लोगों को जागरूक करने के साथ-साथ प्रत्यारोपड़ भी करवाती है। इसी सिलसिले में एसोसिएशन के प्रधान प्रो. बहादुर सिंह, महासचिव इंजीनियर जसबीर सिंह तथा इंजीनियर मलकीत सिंह सोंध, डॉ. गुरबख्श सिंह संधू, इंजीनियर मलकीत सिंह महेरू और इंजीनियर मस्तान सिंह ग्रेवाल प्रधान से मुलाकात को आए हुए थे। प्रधान प्रो. बंडूगर ने एसोसिएशन के काम की तारीफ की और उनको सम्मानित भी किया इसके बाद एसोसिएशन ने भी प्रधान को सम्मानित किया।
hin_Deva hin_Deva